Angajații unei companii strategice din energie fac grevă. „Ordonanța trenuleț” îi lasă fără câștigurile din contractul colectiv. „Vor apărea vulnerabilități”
Angajații companiei de stat Transelectrica intră în grevă din 10 martie. Sindicatul din companie a trimis miercuri, 19 februarie, o notificare Guvernului României în care îi informează pe decidenții de acțiune, după ce drepturile salariale ale angajaților au fost restrânse prin „Ordonanța trenuleț”. Măsurile de austeritate vor avea un impact negativ asupra salariaților și asupra performanței Transelectrica, susține sindicatul.